**Likumprojekta „Grozījumi Valsts sociālo pabalstu likumā”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | *Demogrāfiskās situācijas uzlabošana, ģimenes dzīves kvalitāte un sociālais nodrošinājums*irizvirzīta kāviena no piecām Māra Kučinska vadītā Ministru kabineta darbības galvenajām prioritātēm. Lai nodrošinātu šīs prioritātes īstenošanu, ar Ministru prezidenta 06.04.2016. rīkojumu Nr.111 tika izveidota ekspertu sadarbības platforma “Demogrāfisko lietu centrs” (turpmāk – "Demogrāfisko lietu centrs"). "Demogrāfisko lietu centra" darbības mērķis – ņemot vērā uzdevumus, kas noteikti Deklarācijā par Māra Kučinska vadītā Ministru kabineta (turpmāk – arī MK) iecerēto darbību, sniegt priekšlikumus par tautas ataudzes atbalsta pasākumu pilnveidošanu un īstenošanu Demogrāfisko lietu padomei, lai virzītu tos izskatīšanai Ministru kabinetā.  Laikā kopš "Demogrāfisko lietu centra" pirmās sēdes 2016.gada 14. aprīlī "Demogrāfisko lietu centra" eksperti (t.sk. Labklājības ministrijas pārstāvji), analizējot pašreizējo situāciju, ir identificējuši tās jomas, kur nepieciešama operatīva rīcība ģimeņu dzīves kvalitātes uzlabošanai vai normatīvā regulējuma sistēmiskai sakārtošanai, un sagatavojuši konceptuālo ziņojumu “Par Sadarbības platformas “Demogrāfisko lietu centrs” priekšlikumiem ģimeņu ar bērniem atbalstam 2017. –2018. gadā”.  Šajā konceptuālajā ziņojumā "Demogrāfisko lietu centra" piedāvātie priekšlikumi primāri vērsti uz stratēģiskā mērķa tautas ataudzes jomā  – dzimstības veicināšana – sasniegšanu. Ņemot vērā demogrāfiskās tendences un, jo īpaši – tautas ataudzi kavējošos faktorus (sieviešu fertilajā vecumā īpatsvara būtisku samazināšanos turpmāko desmit gadu laikā, sabiedrības novecošanos, negatīvu migrācijas saldo), ziņojumā minētie priekšlikumi vērtējami jau 2017. gada budžeta veidošanas procesā.  "Demogrāfisko lietu centra" sagatavotais ziņojums konceptuāli tika atbalstīts 2016.gada 21.jūnija Demogrāfisko lietu padomes sēdē.  Ministru kabinets 2016.gada 16.augustā, skatot informatīvo ziņojumu "Par priekšlikumiem valsts budžeta ieņēmumiem un izdevumiem 2017.gadam un ietvaram 2017.–2019.gadam” (16.08.2016. sēdes protokollēmuma Nr.40 59.§. 2.punkts), atbalstīja vairākus "Demogrāfisko lietu centra" virzītus prioritāros pasākumus, kas ir Labklājības ministrijas kompetencē, tai skaitā:   1. pasākums „Atbalsta palielināšana apgādnieka zaudējuma pensijas saņēmējiem”. Lai mazinātu nepilno ģimeņu nabadzību un visiem bērniem piedāvātu līdzvērtīgu sociālo nodrošinājumu, no 2017.gada 1.aprīļa paredzēts palielināt valsts minimālā atbalsta apmēru apgādnieku zaudējušiem bērniem, tuvinot minimālo uzturlīdzekļu apmēram, kādu valsts garantē gadījumos, kad kāds no bērna vecākiem nepilda savus pienākumus un nenodrošina bērnam nepieciešamo uzturēšanu *(atbalstīta papildus finansējuma piešķiršana 4,0 milj. euro apmērā ik gadu)*; 2. pasākums „Ģimenes valsts pabalsta palielināšana, sākot no 4.bērna”. Lai radītu ekonomiski labvēlīgākus apstākļus daudzbērnu ģimenēm, kas ir otrs augstam nabadzības riskam pakļauto ģimeņu veids[[1]](#footnote-1), no 2017.gada 1.janvāra plānots palielināt ģimenes valsts pabalstu ģimenēm ar četriem un vairāk bērniem *(atbalstīta papildus finansējuma piešķiršana 3,5 milj. euro apmērā ik gadus)*.   Lai nodrošinātu valdības atbalstīto pasākumu ieviešanu, izstrādāts likumprojekts "Grozījumi Valsts sociālo pabalstu likumā” (turpmāk – likumprojekts).  Ministru kabineta 2016.gada 16.augusta sēdes Nr.40 protokollēmuma 59.§ par Informatīvo ziņojumu “Par priekšlikumiem valsts budžeta ieņēmumiem un izdevumiem 2017.gadam un ietvaram 2017.–2019.gadam” 46.punts paredz ministrijām līdz 2016.gada 9.septembrim sagatavot un iesniegt Ministru kabinetā budžeta likumprojektu paketē iekļaujamos likumprojektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Līdz ar bērna ienākšanu ģimenē tiek sniegts valsts atbalsts gan nodrošinot dažādus pakalpojumus, gan valsts sociālo pabalstu un sociālās apdrošināšanas pabalstu veidā. Savukārt, atbilstoši Latvijā izveidotajai sociālās drošības sistēmai ģimenes vai personas, kurām finanšu līdzekļi ir nepietiekami ikdienas vajadzību nodrošināšanai un kuru ienākumi ir zemāki par valstī noteikto trūcīgās personas līmeni, var vērsties pēc palīdzības pašvaldībā.  Valsts sociālie pabalsti ir valsts atbalsts naudas izmaksu veidā, kuru saņem pie noteiktām iedzīvotāju grupām piederīgas personas situācijās, kad ir nepieciešami papildu izdevumi vai kad šīs personas nespēj gūt ienākumus. Valsts sociālie pabalsti tiek finansēti no valsts pamatbudžeta, t.i., no vispārējiem nodokļiem, un to apmērs ir atkarīgs no valsts finansiālajām iespējām. Valsts sociālos pabalstus izmaksā Valsts sociālās apdrošināšanas aģentūra (turpmāk – VSAA).  Valsts sociālo pabalstu veidus, to personu loku, kurām ir tiesības uz valsts sociālajiem pabalstiem, šo pabalstu piešķiršanas nosacījumus, piešķiršanas un izmaksas kārtību, kā arī ar šiem pabalstiem saistīto lēmumu pārsūdzēšanas kārtību nosaka Valsts sociālo pabalstu likums.  ***Ģimenes valsts pabalsts***  Saskaņā ar Valsts sociālo pabalstu likuma 6.pantu ģimenes valsts pabalstu piešķir personai, kura audzina bērnu. Pabalstu piešķir par katru bērnu, kas ir vecumā no viena gada līdz 15 gadiem, vai ir vecāks par 15 gadiem, mācās vispārējās izglītības vai profesionālās izglītības iestādē un nav stājies laulībā (šādā gadījumā pabalstu piešķir uz laiku, kamēr bērns apmeklē izglītības iestādi, bet ne ilgāk kā līdz dienai, kad viņš sasniedz 19 gadu vecumu vai stājas laulībā, kā arī pabalstu nepiešķir par bērnu, kas atbilstoši valsts vai pašvaldību finansēto vietu skaitam uzņemts profesionālās izglītības programmās un saņem stipendiju normatīvajos aktos noteiktajā kārtībā). Kā rāda VSAA informācija, 2014.gadā Latvijā ģimenes valsts pabalstu saņēma 94% bērnu vecumā līdz 15 gadiem, un 72% bērnu vecumā no 15-19 gadiem.  **Valsts sociālo pabalstu likuma 15.pants paredz, ka p**ar otro bērnu ģimenē ģimenes valsts pabalsts ir 2 reizes, bet par trešo bērnu un nākamajiem bērniem — 3 reizes lielāks nekā par pirmo bērnu ģimenē. Ģimenes valsts pabalstu par pirmo bērnu ģimenē nosaka Ministru kabinets.  Saskaņā ar Ministru kabineta 2009.gada 22.decembra noteikumu Nr.1517 ”Noteikumi par ģimenes valsts pabalsta un piemaksas pie ģimenes valsts pabalsta par bērnu invalīdu apmēru, tā pārskatīšanas kārtību un pabalsta un piemaksas piešķiršanas un izmaksas kārtību” 7.punktu pabalsta apmērs par pirmo bērnu ģimenē ir 11,38 *euro* mēnesī. Līdz ar to patlaban ģimene**s valsts pabalsta apmērs par pirmo bērnu ģimenē ir 11,38 *euro* mēnesī, par otro bērnu ģimenē - 22,76 *euro* mēnesī, bet par trešo un nākamajiem bērniem – 34,14 *euro* mēnesī.**  Šāda diferenciācija atkarībā no bērnu skaita ir spēkā kopš 2015.gada 1.janvāra, iepriekš ekonomiskās krīzes gados ģimenes valsts pabalsts par katru bērnu bija 11,38 *euro* neatkarīgi no bērna kārtas skaitļa. Tādējādi kopš 2015.gada spēkā esošā ģimenes valsts pabalsta aprēķināšanas politika ir labvēlīgāka ģimenēm ar bērniem nekā tā bija pirms ekonomiskās krīzes, kad pabalsta apmēram atkarībā no bērna kārtas skaitļa bija noteikti salīdzinoši mazāki koeficienti– pavalsta vidējais apmērs kopš 2008. gada ir palielinājies par gandrīz 6 *euro* (vidējais pabalsta apmērs 2008. gada janvārī bija 13,37 *euro* mēnesī, bet 2016. gada aprīlī – 19,01 *euro* mēnesī).  Igaunijā ģimenes valsts pabalsta apmēri ir izteikti lielāki (par 1.bērnu un 2.bērnu – 50 *euro*, par 3.bērnu un nākamajiem – 100 *euro*), savukārt Lietuvā pabalsta apmērs variē atkarībā no bērna vecuma un ģimenes ienākumiem[[2]](#footnote-2).  Kā minēts iepriekš, daudzbērnu ģimenes ir viena no tām grupām Latvijā, kas pakļauta visaugstākajam nabadzības riskam. Līdz ar visai augstajiem ienākumu nevienlīdzības rādītājiem, ir nepieciešams radīt ekonomiski labvēlīgākus apstākļus daudzbērnu ģimeņu un līdz ar to arī šo ģimeņu bērnu dzīves kvalitātei un attīstībai.  Kā vienu no pirmajiem soļiem, virzoties uz īpašu “trešā bērna” atbalsta politiku Latvijā, ir paredzēts palielināt ģimenes valsts pabalsta apmēru tajās ģimenēs, kur apgādājamo skaits būtiski pārsniedz apgādnieku skaitu, un līdz ar to nozīmīgi pakļauj šo ģimeņu locekļus nabadzības riskam un visiem ar to saistītiem faktoriem. Šāda izteiktāka diferenciācija ir saskaņā arī ar citu valstu uz pierādījumiem balstīto pieredzi efektīvas ģimenes atbalsta politikas īstenošanā[[3]](#footnote-3).  Līdz ar to likumprojekts paredz noteikt, ka no 2017.gada 1.janvāra ģimenes valsts pabalsts par ceturto un nākamajiem bērniem ir 4,4 reizes lielāks nekā par pirmo bērnu ģimenē (50,07 *euro* mēnesī pašreizējo 34,14 *euro* vietā). Vienlaikus, lai VSAA varētu veikt nepieciešamās izmaiņas informācijas sistēmās, paredzēts pārejas periods, proti, personai, kurai pabalsts piešķirts līdz 2016.gada 31.decembrim un tā izmaksa nepārtraukti turpinās pēc 2017.gada 1.janvāra, VSAA no 2017.gada 1.janvāra pārrēķinās pabalsta apmēru, nosakot to apmērā, kāds noteikts no 2017.gada 1.janvāra, un starpību izmaksās ne vēlāk kā līdz 2017.gada 1.maijam.  ***Valsts sociālā nodrošinājuma pabalsts apgādnieka zaudējuma gadījumā***  Saskaņā ar likumā “Par valsts pensijām” noteikto, lai sniegtu atbalstu darba nespējīgiem ģimenes locekļiem viņu apgādnieka nāves gadījumā, valsts piešķir apgādnieka zaudējuma pensiju, ko aprēķina, ņemot vērā mirušā apgādnieka iespējamo vecuma pensiju. Ja personai nav tiesību saņemt apgādnieka zaudējuma pensiju, jo par apgādnieku nav maksātas sociālās apdrošināšanas iemaksas, atbilstoši Valsts sociālo pabalstu likuma 13.panta pirmajā daļā noteiktajam persona saņem valsts sociālā nodrošinājuma pabalstu. Savukārt bērnam, kura apgādnieka nāves cēlonis ir nelaimes gadījums darbā vai arodslimība, tiek piešķirta atlīdzība par apgādnieka zaudējumu atbilstoši likumā „Par obligāto sociālo apdrošināšanu pret nelaimes gadījumiem darbā un arodslimībām” norādītajam.  Saskaņā ar Valsts sociālo pabalstu likuma 13.pantu valsts sociālā nodrošinājuma pabalstu piešķir personai, kura nav sasniegusi pilngadību, ir zaudējusi vienu vai abus apgādniekus un nav stājusies laulībā. Šīm personām piešķir kopēju valsts sociālā nodrošinājuma pabalstu, kas gadījumos, kad pabalsts piešķirts trim un vairākiem bērniem, nevar būt mazāks par 50 procentiem no Ministru kabineta noteiktā valsts sociālā nodrošinājuma pabalsta apmēra katram bērnam. Šajā gadījumā valsts sociālā nodrošinājuma pabalstu piešķir līdz pilngadības sasniegšanai. Pabalsta izmaksu turpina, ja persona pēc pilngadības sasniegšanas mācās vispārējās izglītības vai profesionālās izglītības iestādē un nav vecāka par 20 gadiem vai studē augstskolā dienas nodaļā (pilna laika klātienē) un nav vecāka par 24 gadiem.  Saskaņā ar Ministru kabineta 2009.gada 22.decembra noteikumi Nr.1605 „Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2.punktu Valsts sociālā nodrošinājuma pabalsta apmērs apgādnieku zaudējušām personām ir 64,03 *euro* mēnesī (bērnam ar invaliditāti kopš bērnības - 106,72 *euro*). Kā minēts iepriekš, piemēram, ja pabalstu piešķir 3 bērniem, kuri zaudējuši apgādnieku, tad pabalsta apmērs tiks noteikts 96,06 *euro* apmērā (32,02 *euro* katram bērnam).  Šobrīd viskritiskākā situācija un augstākais nabadzības riskam pakļauto personu īpatsvars ir nepilnajās ģimenēs, kur bērnu/-s audzina viens pieaugšais. Tāpat ir situācija, kad bērns, kura apgādnieks gājis bojā, saņem mazāku finansiālo atbalstu nekā bērns, kura vecāks negrib vai nespēj par to gādāt un bērns no Uzturlīdzekļu garantiju fonda saņem valstī noteiktos minimālos uzturlīdzekļus[[4]](#footnote-4). Tāpēc īpaši būtiska ir valsts atbalsta palielināšana apgādnieka zaudējuma gadījumā, tuvinot to minimālo uzturlīdzekļu apmēram, kādu valsts garantē gadījumos, kad kāds no bērna vecākiem nepilda savus pienākumus un bērnam nepieciešamo uzturēšanu nenodrošina. Tāpēc, lai mazinātu nepilno ģimeņu nabadzību un visiem bērniem piedāvātu līdzvērtīgu sociālo nodrošinājumu, no 2017.gada 1.aprīļa plānots palielināt valsts atbalstu apgādnieku zaudējušiem bērniem - apgādnieka zaudējuma pensijas, valsts sociālā nodrošinājuma pabalsta un atlīdzības par apgādnieka zaudējumu minimālos apmērus, nosakot, ka par bērnu līdz 7 gadu vecuma sasniegšanai minimālais apmērs būtu 92,5 *euro* (bērnam ar invaliditāti kopš bērnības - 106,72 *euro*), bet pēc bērna 7 gadu vecuma sasniegšanas – 111 *euro*.  Likumprojekts paredz, ka no 2017.gada 1.aprīļa valsts sociālā nodrošinājuma pabalsta apgādnieka zaudējuma gadījumā minimālo apmēru nosaka Ministru kabinets, bet VSAA pārskata pabalsta apmēru un par periodu no 1.aprīļa to izmaksā ne vēlāk kā 2017.gada 30.septembrī (pārejas periods nepieciešams izmaiņu veikšanai VSAA informācijas sistēmās). |
| 3. | Projekta izstrādē iesaistītās institūcijas | Likumprojekta izstrādes laikā notika konsultēšanās ar VSAA. Tāpat notika konsultēšanās ar sociālajiem partneriem, proti, likumprojekts konceptuāli atbalstīts Nacionālās trīspusējās sadarbības padomes Sociālās drošības apakšpadomes sēdē š.g. 25.augustā. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts tieši ietekmē ģimenes ar bērniem, proti, ģimenes, kurās aug četri un vairāk bērni, kā arī ģimenes, kuras ir zaudējušas apgādnieku.  Pēc VSAA statistikas datiem 2016.gada jūnijā bija 19,4 tūkst. bērnu, kas bija uzskaitē kā ceturtie un nākamie bērni ģimenē (aptuveni 6% no visiem ģimenes valsts pabalsta saņēmējiem). Savukārt bērnu skaits, kas š.g. jūnijā saņēma valsts sociālā nodrošinājuma pabalstu apgādnieka zaudējuma gadījumā, kura apmēri bija zemāki par šim gadam noteikto minimālo uzturlīdzekļu apmēru (attiecīgi 92,50 *euro* vai 111 *euro* atkarībā no bērna vecuma), bija šāds: līdz bērna 7 gadu vecumam – 37 bērni, bet no 7 gadu vecuma sasniegšanas līdz 23 gadu vecuma sasniegšanai (ja mācās)- 395 bērni. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums nemaina sabiedrības tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Likumprojekts nerada papildus ietekmi uz administratīvajām izmaksām. |
| 4. | Cita informācija | Nav. |

|  |  |  |  |  |  |
| --- | --- | --- | --- | --- | --- |
| **III.** **Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2016** | | Turpmākie trīs gadi (*euro*) | | |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 95 344 184 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 95 344 184 | 0 | 0 | 0 | 0 |
| *20.01.00 „Valsts sociālie pabalsti”, t.sk. vispārējā kārtībā sadalāmā dotācija no vispārējiem ieņēmumiem (EKK 21710)* | 95 344 184 |  | 0 | 0 | 0 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 95 344 184 | 0 | +3 696 670 | +3 700 000 | +3 700 000 |
| 2.1. valsts pamatbudžets | 95 344 184 | 0 | +3 696 670 | +3 700 000 | +3 700 000 |
| *20.01.00 „Valsts sociālie pabalsti”, t.sk. vispārējā kārtībā sadalāmā dotācija no vispārējiem ieņēmumiem (EKK 21710), t.sk.* | 95 344 184 |  | + 3 696 670 | +3 700 000 | +3 700 000 |
| *valsts sociālā nodrošinājuma pabalsts* | 22 818 216 |  | + 196 670 | + 200 000 | + 200 000 |
| *ģimenes valsts pabalsts* | 72 525 968 |  | + 3 500 000 | + 3 500 000 | + 3 500 000 |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | 0 | 0 | -3 696 670 | -3 700 000 | -3 700 000 |
| 3.1. valsts pamatbudžets | 0 | 0 | -3 696 670 | -3 700 000 | -3 700 000 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi)\* | **x** | 0 |  |  |  |
| 5. Precizēta finansiālā ietekme: | **x** | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | | | | |
| 6.1. Detalizēts ieņēmumu aprēķins | \* Atbilstoši Ministru kabineta 16.08.2016. sēdes protokollēmuma Nr.40 59.§ 2.punktam atbalstīti priekšlikumi papildu finansējumam Labklājības ministrijas prioritārajiem pasākumiem:   1. ģimenes valsts pabalsta palielināšanai par 4. un nākamajiem bērniem – 3 500 000 *euro* apmērā ik gadu 2017.-2019.gadā; 2. atbalsta palielināšanai apgādniekus zaudējušiem bērniem – 4 000 000 *euro* apmērā ik gadu 2017.-2019.gadā *(t.sk. valsts sociālā nodrošinājuma pabalstam apgādniekus zaudējušiem bērniem: 2017.gadā – 196 670 euro, 2018.-2019.gadā – 200 000 euro gadā)*.   Finansējums iekļauts Labklājības ministrijas pamatbudžeta maksimāli pieļaujamos valsts budžeta izdevumu kopējos apjomos 2017., 2018. un 2019.gadam.  ***Izmaiņas ģimenes valsts pabalstos***  Ģimenēs ar četriem un vairāk bērniem no 2017.gada 1.janvāra paredzēts par ceturto un nākamajiem bērniem pabalstu noteikt 4,4 reizes lielāku, nekā par pirmo bērnu (11,38 x 4,4 = 50,07 *euro*) (pašreiz - 34,14 *euro*).  Saskaņā ar budžeta bāzes projektu 2017.gadam ģimenes valsts pabalstu saņēmēju skaits tiek plānots 324 147 personas vidēji mēnesī un pabalsta vidējais apmērs mēnesī – 19,29 *euro*.  Tiek pieņemts, ka ģimenes valsts pabalsta par 4. un nākamajiem bērniem palielināšanas rezultātā vidējais pabalsta apmērs pieaugtu par 4,65% jeb 0,90 *euro*.  Papildus nepieciešamais finansējums 2017.gadā:  324 147 x 0,90 *euro* x 12 mēneši = 3 500 787,6 jeb noapaļojot ***3 500 000 euro***  Šobrīd tiek pieņemts, ka 2018. un 2019.gadam papildus nepieciešamie izdevumi saglabājas 2017.gadam piešķirtajā apmērā jeb 3 500 000 *euro* ik gadus.  ***Izmaiņas*** v***alsts sociālā nodrošinājuma pabalstos apgādnieka zaudējuma gadījumā (VSNP)***  No 2017.gada 1.aprīļa plānots palielināt valsts atbalstu apgādnieku zaudējušiem bērniem - apgādnieka zaudējuma pensijas, valsts sociālā nodrošinājuma pabalsta un atlīdzības par apgādnieka zaudējumu minimālos apmērus. Attiecīgos apmērus paredzēts noteikt ar Ministru kabineta noteikumiem. Aprēķins par VSNP izmaksai nepieciešamajiem līdzekļiem veikts, pieņemot, ka 2017.-2019.gadā par bērnu līdz 7 gadu vecuma sasniegšanai minimālais apmērs būtu 92,5 *euro*, bet pēc bērna 7 gadu vecuma sasniegšanas – 111 *euro.*  **2017.gads**   |  |  |  |  | | --- | --- | --- | --- | |  | Uzskaitē esošo skaits \* | Plānotais vid. apmēra palielinājums, *euro* \*\* | Papildus nepieciešamie līdzekļi 9 mēnešos, *euro* | | Apgādājamie vecumā <=6 gadi un ar VSNP apmēru < 92.50 EUR | 37 | 41.34 | 13 767 | | Apgādājamie vecumā 7 -23 gadi un ar VSNP apmēru < 111.00EUR | 395 | 51.45 | 182 903 | | **Kopā** |  |  | **196 670** |   \*VSAA dati par 2016.gada jūniju  \*\* prognoze  Izmaiņu rezultātā VSNP apgādnieka zaudējuma gadījumā vidējais apmērs 2017.gadā palielināsies (salīdzinājumā ar bāzes projektu) par 0,82 *euro vidēji mēnesī****.***  Ņemot vērā Labklājības ministrijas pieņēmumu, ka 95% no kopējā (4,0 milj. *euro*) Ministru kabineta 2016.gada 16.augusta sēdē atbalstītā papildu finansējumamgadaudnovirzansnozi, ka apgādnieka zaudējuma gadījumā (3,8 milj. *euro*) tiek novirzīti piemaksai apgādnieka zaudējuma pensiju saņēmējiem (transferts no pamatbudžeta apakšprogrammas 04.00.00 „Valsts atbalsts sociālajai apdrošināšanai” uz speciālā budžeta apakšprogrammas 04.01.00 „Valsts pensiju speciālais budžets” izdevumiem pensijām apgādnieka zaudējuma gadījumā), 2018.gadā un 2019.gadā papildus izdevumi valsts sociālā nodrošinājuma pabalsta apgādnieka zaudējuma gadījumā apmēra paaugstināšanai paredzēti 200 000 *euro*, kā rezultātā pabalsta vidējais apmērs mēnesī (salīdzinājumā ar bāzes projektu) palielināsies par 0,81 *euro* 2018.gadā un par 0,79 *euro* 2019.gadā. | | | | |
| 6.2. Detalizēts izdevumu aprēķins |
| 7. Cita informācija | Atbilstoši Ministru kabineta 2016.gada 16.augusta sēdes protokola Nr.40 59.§ 2.punktam papildu finansējums Labklājības ministrijas prioritārajiem pasākumiem „Atbalsta palielināšana apgādnieka zaudējuma pensijas saņēmējiem” un „Ģimenes valsts pabalsta palielināšana, sākot no 4.bērna” 2017.-2019.gadam ir piešķirts vienādā līmenī ik gadu, attiecīgi 4,0 milj. *euro* un 3,5 milj. *euro* apmērā.  Minēto papildu finansējumu Labklājības ministrija ir iestrādājusi pamatbudžeta un speciālā budžeta maksimāli pieļaujamo izdevumu kopapjomā 2017.-2019.gadam.  Labklājības ministrija, sagatavojot pamatbudžeta un speciālā budžeta 2018.gada - 2020.gada bāzes prognozes, pastiprināti izvērtēs visus minēto pasākumu finansējuma ietekmējošos faktorus un, nepieciešamības gadījumā sniegs priekšlikumus bāzes izdevumu izmaiņām.  Šobrīd ar Ministru kabineta 2016.gada 16.augusta sēdes protokola Nr.40 59.§ 2.punktu Labklājības ministrijai apstiprināto papildu finansējumu prioritārajam pasākumam „Atbalsta palielināšana apgādnieka zaudējuma pensijas saņēmējiem” 2017.-2019.gadā 4 000 000 *euro* apmērā plānots novirzīt:   1. speciālā budžeta apakšprogrammas 04.01.00 „Valsts pensiju speciālais budžets” izdevumiem pensijas apgādnieka zaudējuma gadījumā nodrošināšanai (2017.gadā 3 736 730 *euro* apmērā un 2018.gadā un turpmāk 3 800 000 *euro* apmērā), speciālā budžeta apakšprogrammas 04.05.00 „Valsts sociālās apdrošināšanas speciālais budžets” izdevumiem pamatkapitāla veidošanai (IT sistēmu pielāgošanai) 2017.gadā 66 600 *euro* apmērā, veicot grozījumus likumā „Par valsts pensijām”; 2. pamatbudžeta apakšprogrammas 20.01.00 „Valsts sociālie pabalsti” izdevumiem valsts sociālā nodrošinājuma pabalsta palielināšanai 2017.gadā 196 670 *euro* apmērā un 2018.gadā un turpmāk 200 000 *euro* apmērā, veicot grozījumus Valsts sociālo pabalstu likumā. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Likumprojekts tiek virzīts izskatīšanai Ministru kabinetā vienlaicīgi ar likumprojektu „Grozījumi likumā „Par valsts pensijām”” un likumprojektu „Grozījumi likumā „Par obligāto sociālo apdrošināšanu pret  nelaimes gadījumiem darbā un arodslimībām”.  Likumprojekts izskatāms vienotā paketē ar Finanšu ministrijas sagatavoto likumprojektu „Par valsts budžetu 2017.gadam”.  Pēc likumprojekta pieņemšanas Saeimā Labklājības ministrija nodrošinās Ministru kabineta noteikumu izstrādi, lai no 2017.gada 1.aprīļa noteiktu valsts sociālā nodrošinājuma pabalsta minimālo apmēru katram bērnam un tā pārskatīšanas kārtību. |
| 2. | Atbildīgā institūcija | Labklājības ministrija |
| 3. | Cita informācija | Nav. |

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| *Likumprojekts šo jomu neskar.* |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojektā iekļautie pasākumi izriet no Demogrāfisko lietu centra" sagatavotā konceptuālā ziņojuma “Par Sadarbības platformas “Demogrāfisko lietu centrs” priekšlikumiem ģimeņu ar bērniem atbalstam 2017. –2018. gadā”, kas konceptuāli tika atbalstīts 2016.gada 21.jūnija Demogrāfisko lietu padomes sēdē.  Likumprojekts tika izskatīts un konceptuāli atbalstīts Nacionālās trīspusējās sadarbības padomes Sociālās drošības apakšpadomes sēdē š.g. 25.augustā.  Līdz ar to papildus sabiedrības līdzdalības pasākumi nav īstenoti. |
| 2. | Sabiedrības līdzdalība projekta izstrādē |
| 3. | Sabiedrības līdzdalības rezultāti |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Pabalstu piešķiršanu un izmaksu nodrošinās VSAA esošo funkciju ietvaros. |
| 3. | Cita informācija | Nav. |

Labklājības ministra vietā-

satiksmes ministrs U.Augulis

2016.09.08. 10:28

3293

Liepa 67021632

[Linda.Liepa@lm.gov.lv](mailto:Linda.Liepa@lm.gov.lv)

1. PKC (2015). Latvijas Ilgtspējīgas attīstības stratēģijas līdz 2030. gadam, Nacionālā attīstības plāna 2014.-2020. gadam un deklarācijas par Laimdotas Straujumas vadītā Ministru kabineta iecerēto darbību īstenošanas uzraudzības ziņojums. http://www.pkc.gov.lv/images/MP\_zinojums/MPzin\_07092015\_Uzraudzibas\_zinojums.pdf (sk. 01.06.2016.) [↑](#footnote-ref-1)
2. P*ar bērnu vecumā no 0-2 gadiem* - 28,5 *euro* (ja mēneša ienākumi uz ģimenes locekli ir mazāki par 153 *euro*); p*ar bērnu vecumā no 2-7 gadiem* – 15,2 *euro* (ja mēneša ienākumi uz ģimenes locekli ir mazāki par 153 *euro*). [↑](#footnote-ref-2)
3. Ministry of Social Affairs, Republic of Estonia (2011). Strategy of Children and Families 2012–2020: Smart Parents, Great Children, Strong Society. https://www.sm.ee/sites/default/files/content-editors/Ministeerium\_kontaktid/Valjaanded/lpa\_kokkuvote\_eng.pdf (sk.01.06.2016.) [↑](#footnote-ref-3)
4. Neatkarīgi no bērnu skaita, kuri jāuztur, spējas uzturēt bērnus un mantas stāvokļa, katram savam bērnam jānodrošina uzturlīdzekļi vismaz valstī noteiktajā minimālajā apmērā (Civillikuma[179. panta piektā daļa](http://likumi.lv/ta/id/90223-civillikums-pirma-dala-gimenes-tiesibas#p-453774)). Minimālais uzturlīdzekļu apmērs ir noteikts Ministru kabineta noteikumos [Nr. 37](http://likumi.lv/doc.php?id=254128)"Noteikumi par minimālo uzturlīdzekļu apmēru bērnam", ņemot vērā valstī noteikto minimālo mēneša algu un bērna vecumu. Tā kā no 2016. gada 1. janvāra Latvijā noteiktā minimālā mēneša darba alga ir 370 eiro, minimālais uzturlīdzekļu apmērs katram bērnam ir šāds: 25% apmērā no valstī noteiktās minimālās mēnešalgas katram bērnam no viņa dzimšanas līdz 7 gadu vecumam (**92,50 eiro mēnesī**); 30% apmērā no valstī noteiktās minimālās mēnešalgas katram bērnam no 7 gadu vecuma līdz 18 gadu vecuma sasniegšanai (**111 eiro mēnesī**). [↑](#footnote-ref-4)